b"\n_START_ARTICLE_\nDCOP\n_START_PARAGRAPH_\nDCOP o Desktop COmmunication Protocol (protocol de comunicaci\xc3\xb3 d'escriptori) \xc3\xa9s un sistema de comunicaci\xc3\xb3 lleuger entre processos i components de programari. La finalitat principal d'aquest sistema \xc3\xa9s permetre l'interoperaci\xc3\xb3 d'aplicacions i comprartir les tasques complexes entre aquestes. Essencialment, DCOP \xc3\xa9s un sistema de control remot que permet a una aplicaci\xc3\xb3 o script demanar ajuda a altres aplicacions.\n_START_SECTION_\nUtilitat\n_START_PARAGRAPH_\nL'\xc3\xbas de DCOP afegeix noves capacitats molt extenses sense la necessitat d'escriure aplicacions completament noves, com podria ser un altre cas. Les aplicacions KDE i les llibreries d'aquest mateix entorn d'escriptori fan un \xc3\xbas intensiu d'aquest sistema (en endavant s'usar\xc3\xa0 D-BUS) i la majoria d'aplicacions KDE es poden controlar mitjan\xc3\xa7ant scripts a trav\xc3\xa9s del mateix protocol._NEWLINE_En sistemes KDE moderns, cada aplicaci\xc3\xb3 suporta un conjunt b\xc3\xa0sic d'interf\xc3\xadcies DCOP, fins i tot si el programador de l'aplicaci\xc3\xb3 no ha escrit de manera expl\xc3\xadcita aquest suport. Per exemple, cada aplicaci\xc3\xb3 suporta autom\xc3\xa0ticament l'ordre quit, que en ser cridada tanca l'aplicaci\xc3\xb3._NEWLINE_Hi ha una eina de terminal anomenada dcop (vegeu que \xc3\xa9s amb min\xc3\xbascules) que es pot usar per contactar amb les aplicacions des de la l\xc3\xadnia d'ordres. kdcop \xc3\xa9s una aplicaci\xc3\xb3 amb interf\xc3\xadcie gr\xc3\xa0fica per explorar les interf\xc3\xadcies DCOP d'una aplicaci\xc3\xb3."